Nachher simmer diräkt uf Uster wo es 2 zerscht znacht gässe hät und dänn isch goge spile gege Uster. I däre ziit hät es 1 gässe und isch dänn au id halle cho goge gege Uster spile. Nachher simmer all zude Liselott hei goge eus zum schlaafe iirichte.  De Dieter hät fründlicherwiis sis schlafzimmer grumt (bzw mer händ en uf DK exportiert zum mit de enkeltochter z'schäkere) und dänn häts dänn guet platz gha für die jungs. Eso isches dänn wiiter gange, mit vil trainigsspiel (Dietike-Urdorf, Effi, Pfadi) und au diverse uusflüg, so z.B. id höllgrott uf Baar, en stadt-OL z'uster, de Rhiifall, de versuechsmotor vode Wärtsilä z'Oberwinterthur und am friitig morge na es Alpamare. Und all das bi guetem wätter und beschter bewirtschaftig vode Liselotte.  Mer  sind dänn am samschtig mittag sehr erschöpft aber glücklich wider z'DK aacho - d'jungs sind begeischteret gsii. Und si händs super cool gfunde bide Liselotte, so wies eine gseit hät: Si isch so cool gsii dass mer fascht luscht übercho hät zum für si abwäsche… (und das chunnt vomene 14-jährige bueb). Vili herzliche dank de Liselotte für alles, und au de Simi für d'organisation vo all däne trainingsspiel und de zugsverbindige etc. Isch cool gsii.